Bahrom Boboyev. Bahrom Jalolovich Boboyev – oʻzbekistonlik olim, Oʻzbekiston Respublikasining Polsha Respublikasidagi sobiq elchisi. Hayoti. 1956-yil 9-iyunda Toshkentda tugʻilgan. 1980-yilda Toshkent davlat universitetining falsafa fakultetini tamomlagan. 1998-yilda Parijdagi Xalqaro diplomatik akademiyani tamomlagan. Falsafa fanlari doktori, professor. 1980—1982 – Toshkent davlat pedagogika instituti aspiranti. 1983—1990 – Toshkent davlat pedagogika instituti falsafa kafedrasi oʻqituvchisi, soʻng dotsenti. 1990—1992 – Lomonosov nomidagi Moskva davlat universitetining doktoranti. 1993—1997 – Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasi boshligʻi. 1997—1999 – Oʻzbekiston Respublikasining Fransiyadagi elchixonasi birinchi kotibi. 1999—2003 – Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasi boshligʻi. 2003—2007 – Oʻzbekiston Respublikasining Fransiyadagi elchixonasining siyosiy maslahatchisi; 2008—2010 – Oʻzbekiston Respublikasi Tashqi ishlar vazirligi BMT va xalqaro tashkilotlar bilan ishlash boshqarmasi boshligʻi oʻrinbosari. 2011—2013 – Oʻzbekiston Respublikasi elchixonasining Yevropa Ittifoqi bilan hamkorlik boʻyicha maslahatchisi. 2013—2015 – Oʻzbekiston Respublikasi Tashqi ishlar vazirligining MDH mamlakatlari bilan hamkorlik boshqarmasi boshligʻi. 2015—2018 – Oʻzbekiston Respublikasining Polsha Respublikasidagi muvaqqat ishlar vakili. 2019-yildan 2023-yilgacha – Oʻzbekiston Respublikasining Polsha Respublikasidagi favqulodda va muxtor elchisi. Falsafa, ijtimoiy soha va diplomatiyaga oid 2 ta monografiya va 80 dan ortiq ilmiy maqolalar muallifi. Fransuz va rus tillarida gapiradi. Uylangan, uch farzandi bor.